Шаблон беседа:Български комедийни актьори

message: С извинение, този шаблон ми се струва абсурден. Апостол Карамитев, който има едни от най-смешните и най-тъжните роли, влиза или не влиза в компанията? От къде на къде Чочо Попйорданов да е комик?? Краси Радков (да сложим и Владо Въргала??) що ще редом с Парцалев? С две думи: кой определя кой е комик и кой не е и защо точно тези хора са в шаблона? Какъв е критерият: хронологически, естетически, насипен? Колко комични роли те превръщат в комик и кой твърди това? Поздрав, --мисис Робинсън 18:40, 11 януари 2008 (UTC)
replies: text: Оле боже, а жените са представени само от Мая Новоселска? Или тя е попаднала по грешка? Това Татяна Лолова, Стоянка Мутафова... абсурдно просто, без критерий... и дори не е шаблон, технически погледнато... и Svik да си каже, но това бих го пуснала веднага за бързо триене, дори без обсъждане. --Спири 18:50, 11 януари 2008 (UTC)
replies: text: : Ако не беше сериозен редактор като Свик, щях да го пусна за триене без коментар, но сега отдалече почвам, чакам аргументация  --мисис Робинсън 20:02, 11 януари 2008 (UTC)
replies: text: ::Добре де, вие нали също сте редактори, какво ви пречи да добавите имената на актьори, които мислите, че са пропуснати. Според мен комици са тези актьори, които са известни с комедийни роли във филми и предавания. Това са и изброените. Впрочем Чочо Попйорданов стана по-известен на масовия българин не с "Хайка за вълци" например, където изигра блестяща роля, а с комедийното предаване НЛО. Мисля, че ще е тъпо да включим в шаблона само актьорите от Сатиричния театър, нали? А да го трием, ми се струва безумно. И да добавя за Мисис Робинсън, че Краси Радков е щатен актьор в Сатиричния театър. Поздрави --Svik 22:45, 11 януари 2008 (UTC)

text: Аз мисля, че комедийните артисти, регистрирани в България, са прекалено много, за да се изброяват в шаблон. --Александър Бахнев механа 23:00, 11 януари 2008 (UTC)
replies: text: ::: Свик, естествено че можем да добавяме, даже бих казала че в един такъв шаблон всеки може да добавя и маха когото му скимне. Ситуацията е същата както беше и с категорията с народните будители - нееднозначен и субективен критерий на включване + списък, който е практически неизброим. Целта на шаблона също не е много ясна. Ако искаш да правиш шаблон за актьорите на Сатиричния театър, това, макар че списъкът пак би бил огромен, все пак е много по-ясно дефиниран и обективен критерий на включване, и няма да има "О, ма тоя го забравихме, о, пък оня защо сме го включили". Разбираш ли? --Спири 23:07, 11 януари 2008 (UTC)
*  Аз ли нещо съм в грешка или това е за именно пространство шаблон. Откога шаблоните ги броим за статии. Отделно, това ако излезе статия ще е от вариант списък - няма лошо (след преместване на Списък на български комедийни актьори), но като шаблон е пресилено - потенциалът е голям, критериите както се споменава по-горе са необективни и плаващи. В статия може да се разясни, защо някой е включен тук, но не и в шаблон. Моето мнение е срещу съществуването на шаблон, но за подробна статия може би. BloodIce 23:17, 11 януари 2008 (UTC)

text: :Не са толкова много българските комедийни актьори, че да се притесняваме, че списъкът ще стане много дълъг. То въобще актьорите, които ще останат след У:СИ не са много. Така мисля. Колко са известните комици в България - общо взето включените в шаблона. Верно - Влади Въргала го няма, но и той е професионален актьор да не забравяме. Не е толкова голяма тази категория хора, защото откакто е създадена, не са добавили почти никого в шаблона. Това е показателно. --Svik 23:40, 11 януари 2008 (UTC)
Този шаблон силно ме смущава, какво се цели с него? Тези хора нямат никаква ясно изразена  връзка помежду си, освен че влизат в категория комедийни актьори от България, което не е достатъчно. Нито са от един състав/отбор/училище, нито са носители на една и съща награда и т.н.... Критерият по-който са събрани е прекалено общ и шаблона не е 100% обективен. Най-добре е да се направи категория Български комедийни актьори. --Ivanko 09:30, 12 януари 2008 (UTC)
replies: text: :: Уф, Свик, приятелю, ама страхотна каша си направил, да знаеш , в статиите си ползвал Шаблон:БКА, а шаблон:БКА вика тази страница Български комедийни актьори, която дублира съдържанието му... Почти съм сигурна че знам какво си искал да постигнеш (препратки като П Б Р от Шаблон:Градове в България), но то не се прави така ... Виж, аз в момента разписвам помощна страница за шаблоните, почни да я четеш.

text: :: И се опитай пак да вникнеш в това което 4 (с Иванко - 5) човека ти казваме - от шаблон има полза тогава когато са обективно дефинирани критериите за включване, и то не от редакторите, а от някакви външни условия, и когато списъкът е общо взето обозрим. Давам пример: в Шаблон:Нобел физика влизат лауреатите на наградата, такива каквито ги определя Нобеловия комитет, от 1901 до 2007 г. Веднъж направен шаблона има да се обновява само по веднъж годишно, като се добавят по едно или няколко нови имена. Знаеш, че други нобелови лауреати по физика в света няма, това са всичките, а също и че никой не е изпуснат. Шаблонът е изчерпателен и недвусмислен, поради което и надежден.

text: :: На мен лично за първи път ми се случва да участвам в дискусия относно какво е целесъобразно да се включва в шаблон и какво не. Любопитно ми е, още повече тази помощна страница, която разписвам.  Струва ми се, че досега всички навигационни шаблони, които съм виждала, са били подчинени на тези съображения, които ти изтъквам. Надявам се, и шаблоните, по които ти имаш най-много принос Шаблон:Квартали на Варна и Шаблон:Българско Черноморие да ги следват, т.е. да не са плод на лична преценка... --Спири 09:41, 12 януари 2008 (UTC)
replies: text: ::: Добре де, предложи го за изтриване. Няма да се цупя, въпреки че според мен шаблонът си е добър. Разбирам какво имате предвид - няма обективен критерий кой да се включи в него. Но пък аз мисля, че има - комедийните актьори, както и да е. За шаблона, извинявам се, ще прочета пак страницата как се прави шаблон.  --Svik 21:06, 12 януари 2008 (UTC)
replies: text: :::: Недоумявам... какво не му е в ред на шаблона?! И как така ще има двусмислие, щом термин като комедиен актьор съществува? Но както и да е, де, ако се стигне до гласуване, ще гласувам против.--Радостина 21:28, 12 януари 2008 (UTC)
thread_title:  Raison d'être